Charles av Belgia

Charles av Belgia (egentlig Charles Théodore Henri Antoine Meinrad (fransk), eller Karel Theodoor Hendrik Anton Meinrad (nederlandsk), prins av Belgia, greve av Flandern; født 10. oktober 1903 i Brussel, død 1. juni 1983 i Oostende) var regjerende prins av Belgia fra 1944 til 1950.

Charles var nest eldste sønn av Kong Albert I og Elisabeth av Bayern. 

 Regent 
Charles ble utnevnt til regent ved utløpet av annen verdenskrig ettersom hans eldre bror Leopold III (1901–1983) hadde kommet i miskredit på grunn av sin tyskvennlighet under krigen,Belgian Royal Question - the Abdication Crisis of King Leopold III of the Belgians, theroyalarticles.com. Besøkt 15. april 2015 og også for sitt andre ekteskap, med Mary Lilian Baels. Leopold vendte tilbake til Belgia, men abdiserte i 1950 til fordel for sin sønn Baudouin I.Leopold III, britannica.com. Besøkt 15. april 2015

Charles' regjeringstid ble preget av krigsopprydding og krigsoppgjør, herunder den såkalte «Operasjon Gutt», som inndro ulovlige formuer fra bankvesenet. Belgia ble medlem av FN, NATO og Benelux-unionen i hans tid. 

Han trakk seg tilbake fra det offentlige livet etter 1950, og brukte blant annet tiden til å male. Han signerte sine bilder "Karel van Vlaanderen". (Karl av Flandern).Karel, Regent van het Koninkrijk, monarchie.be. Besøkt 15. april 2015

 Referanser 

Kategori:Belgiske monarker
Kategori:Belgiske malere
Kategori:Personer fra Brussel
Kategori:St. Olavs Orden
Kategori:Royal Victorian Order